
UČEBNÉ OSNOVY
Nižšie stredné vzdelávanie


	Vzdelávacia oblasť:	Umenie a kultúra
	Predmet:	VÝTVARNÁ VÝCHOVA
	Stupeň vzdelávania:	ISCED 2
	Ročník:	9. ročník
Počet hodín:	33 hodín (1 hodina                               týždenne)
	Školský rok:	2026/2027

1. CHARAKTERISTIKA PREDMETU

	Výtvarná výchova je predmet, na ktorom žiaci prostredníctvom výtvarných činností spoznávajú vyjadrovacie prostriedky vizuálnych umení (kresby, maľby, plastiky, fotografie, dizajnu, architektúry, videa a filmu). Všetky ostatné didaktické formy ako používanie učebnice, edukačných materiálov, premietanie filmov a podobne sú len doplnkovými aktivitami (v rámci motivácie alebo následných ukážok, diskusií). 

Ťažiskom je práca žiakov s výtvarnými materiálmi, technikami a nástrojmi (od ceruzky až po fotoaparát a počítač). Zahŕňa tvorbu od vymyslenia nápadu (čo chcú žiaci vytvoriť), cez nachádzanie formy (ako to vyjadriť), až po realizáciu (schopnosť previesť nápad a formu v materiáli prostredníctvom výtvarnej techniky). Prostredníctvom tohto procesu sa jednak zvyšuje gramotnosť žiakov – schopnosť rozumieť vizuálnym znakom na základe vlastnej skúsenosti, jednak sú uvádzaní do znalosti rôznych foriem súčasnej vizuálnej kultúry i kultúrnej tradície. Žiaci touto formou získavajú dôležité kompetencie porozumenia reklame, filmu a videu, dizajnu, architektúre; fotografiám obrazom a objektom, ktoré ich obklopujú a vytvárajú ich „obraz sveta“. 


2. [bookmark: page2]CIELE PREDMETU

HLAVNÝ CIEĽ PREDMETU 
Žiaci sú prostredníctvom aktívnych činností uvádzaní do vizuálnej kultúry a komunikácie – na úrovni poznania i vlastného vyjadrovania. 

Žiaci 
· spoznávajú vyjadrovacie prostriedky vizuálnych umení – výtvarného umenia, fotografie, dizajnu, architektúry, videa a filmu, rozumejú im a získavajú základnú gramotnosť v ich používaní, 
· rozvíjajú si pozorovacie schopnosti, schopnosti reagovať na vizuálne podnety a výtvarne ich spracovávať, 
· rozvíjajú tvorbu vlastných myšlienkových konceptov a ich formálnu a technickú realizáciu, 
· spoznajú a slovne pomenujú (výraz), formu, námet umeleckých diel a svoj zážitok z nich výtvarne interpretujú, 
· poznávajú vybrané typické diela vizuálnej kultúry, reprezentujúce smery moderného a súčasného umenia a historické slohy, 
· osvojujú si primerané kultúrne postoje, názory a hodnotové kritériá; cez zážitky aktívneho vyjadrovania a vnímania umeleckých diel sú uvádzaní do poznávania hodnôt umenia a kultúry – vo vzťahu k tradícií a na úrovni aktuálneho myslenia a interpretácie. 



3. [bookmark: page3]TEMATICKÉ CELKY, OBSAHOVÝ ŠTANDARD, VÝKONOVÝ ŠTANDARD

Výtvarné vyjadrovacie prostriedky– 3 h

	Konfrontácia rôznych štýlov moderného alebo predmoderného umenia (obraz maľovaný rôznymi štýlmi a rukopismi zvolenými podľa ukážok); vybrané „izmy“ moderného umenia; maľba vybraných predmoderných slohov; výber, kombinácia, syntéza, komponovanie a porovnanie formálnych a výrazových vlastností rôznych štýlov. 

Žiak na konci 9. ročníka základnej školy vie/dokáže: 
· kombinovať rôzne vybrané štýly výtvarného vyjadrovania v jednom obraze.

Možnosti zobrazovania videného sveta – 4h

	Doplnenie časti reprodukcie (fotografie) kresbou (maľbou); dôraz na približné napodobenie štýlu, výrazu a proporcií v doplnenej časti „rekonštrukcia“ – tónovanie plastickosti (reštaurovanie chýbajúcej časti).

Žiak na konci 9. ročníka základnej školy vie/dokáže: 
· výtvarne rekonštruovať časť neúplného obrazu.

Podnety moderného a súčasného výtvarného umenia - 2 h

	Konceptuálne umenie. nahradenie obrazu (predstavy) slovným výrazom, vystihujúcim jej podstatné prvky, alebo: parafráza (interpretácia) zvoleného konceptuálneho diela; text vyjadrujúci v jednoduchej forme podstatu „zobrazenej“ skutočnosti; slovo ako náhrada obrazu(sochy, akcie…); text a písmo vo výtvarnom umení, konceptuálny text, obraz z písma, textu -lettrizmus text umiestnený v konkrétnom prostredí (kontexte), na objekte, alebo na časti obrazu.

Žiak na konci 9. ročníka základnej školy vie/dokáže: 
· vyjadriť (nahradia, parafrázujú) podstatné prvky svojho obrazu (výtvarného diela) slovami (textom).

Výtvarné činnosti inšpirované dejinami umenia – 3h

	Secesné umenie (secesné maliarstvo, grafika, architektúra, odievanie, dizajn, šperk...). Výtvarné reakcie žiakov na vybraný secesný artefakt, využitie organického ornamentu.

Žiak na konci 9. ročníka základnej školy vie/dokáže: 
· rozpoznať typické znaky secesného umenia a architektúry,  

Škola v galérii – 2h

	Komentovanie rôznych (vybraných) druhov médií, žánrov, štýlov, období a rôznych autorských prístupov v rámci jedného média, žánru, obdobia (podľa diel v galérii, virtuálnej galérii alebo podľa reprodukcií); knihy o modernom umení/dizajne/architektúre; časopisy o súčasnom umení pozn.: možnosť prepojenia s tematickým celkom: výtvarné vyjadrovacie prostriedky.

Žiak na konci 9. ročníka základnej školy vie/dokáže: 
· diskutovať o súčasných výtvarných dielach (o výstave, dizajne, architektúre, filme).


Podnety architektúry – 2 h

	Návrh a model vybraného typu architektúry (budovy, urbanizmu, krajinnej architektúry…); práca architekta – tvorba architektonického návrhu.

Žiak na konci 9. ročníka základnej školy vie/dokáže: 
· vytvoriť jednoduchý model architektúry podľa svojho návrhu.

Podnety fotografie – 2 h

	Digitálna postprodukcia fotografie montáže, filtre, zmeny farebnosti, proporcií; výber časti obrazu, fotomontáž. digitálnej fotografie pozn.: prepojenie s tematickým celkom: elektronické médiá.

Žiak na konci 9. ročníka základnej školy vie/dokáže: 
· upraviť fotografiu v počítači/mobilnom telefóne 

Podnety videa a filmu – 3h

	Krátky príbeh – video (klip) film a videoumenie hra na „filmový štáb“ – rôzne úlohy pri príprave a realizácii filmu pozn.: prepojenie s tematickým celkom: elektronické médiá.

Žiak na konci 9. ročníka základnej školy vie/dokáže: 
· poznať hlavné fázy procesu vzniku audiovizuálneho diela.

Elektronické médiá – 3h

	Postprodukcia obrazovej a zvukovej časti videoklipu, fotografie prenos dát (z kamery, fotoaparátu alebo mobilného telefónu do počítača); uloženie dát, videoformát výber, úpravy, strihanie a spájanie zvuku a obrazu prezentácia videoklipu poz.: prepojenie s tematickými celkami: podnety fotografie a podnety videa.

Žiak na konci 9. ročníka základnej školy vie/dokáže: 
· upraviť videoklip v bezplatnom programe Edits 

Podnety dizajnu – 2 h

	Telový dizajn – úprava tváre (make up), účesu, očí, nechtov; optické korekcie tvaru a výrazu tváre, líčenie kaderníctvo, maskovanie, líčenie, kamufláž (televízne, divadelné, fantazijné, historické...); experimentovanie so svojim zovňajškom body art pozn.: možnosť prepojiť s tematickými celkami: možnosti zobrazovania videného sveta a podnety fotografie.

Žiak na konci 9. ročníka základnej školy vie/dokáže: 
· uplatniť výtvarné kritériá pri úprave svojho zovňajšku.

Tradície a podnety remesiel – 3 h

	Tradičné (ľudové, historické) remeslá (techniky a výrobky); výtvarná interpretácia vybranej tradičnej techniky.

Žiak na konci 9. ročníka základnej školy vie/dokáže: 
· poznať najdôležitejšie tradičné (ľudové) remeslá.

Synestetické podnety – 1h

	Výrazne odlišné hudobné formy (napríklad: symfónia, sonáta, fuga, ária...); vyjadrenie vizuálnych analógií prostredníctvom výtvarných prostriedkov.

Žiak na konci 9. ročníka základnej školy vie/dokáže: 
· rozpoznať vzťahy, podobnosti a rozdielnosti medzi hudobným a výtvarným umením.

Podnety poznávania sveta – 3h

	Výtvarné vyjadrenie alebo využitie vybraných fyzikálnych /chemických / biologických procesov; dielo (objekt, obraz), ktoré využíva výtvarné vlastnosti fyzikálneho / chemického / biologického / procesu alebo zobrazuje samotný proces - procesuálne umenie.

Žiak na konci 9. ročníka základnej školy vie/dokáže: 
· rozpoznať vizuálno-estetické hodnoty v procesoch v prírode,  
· výtvarne interpretovať vybraný proces.




4. PRIEREZOVÉ TÉMY

TBZ - tvorba projektu a prezentačné zručnosti, ENV - environmentálna výchova,
MDV - mediálna výchova,MUV- multikultúrna výchova,DOV - dopravná výchova,
OZO - ochrana života a zdravia,OSR - osobnostný a sociálny rozvoj,VMR - výchova k manželstvu a k rodičovstvu,PDV - protidrogová výchova,PRV – právna výchova - výchova k humanizmu a ľudským právam,RLK – Regionálna výchova a tradičnáľudová architektúra. 



5. METÓDY A FORMY PRÁCE – STRATÉGIE VYUČOVANIA

Pedagogické stratégie vyučovania v našej škole určujú metódy a formy práceučiteľov, ktorých premyslený výber, logické usporiadanie a kombinovanie je prostriedkommotivácie žiakov na vyučovaní a učení sa. 
	Sú prostriedkom na dosiahnutie cieľov, ktoré smesi vytýčili a pomáhajú rozvíjať kľúčové kompetencie žiakov.
	Podporujeme výučbu pomocou didaktickej techniky, semináre, diskusie, samostatné
a tímové projekty, prezentácie výstupov. Dôraz kladieme na zodpovednosť a samostatnosť zaučenie. Vo vyučovacom procese využívame IKT. 
	U žiakov rozvíjame tvorivé myslenie,samostatnosť, aktivitu a sebahodnotenie. Osobnostný a sociálny rozvoj realizujemestimuláciou skupín so slabšími vyučovacími výsledkami a podporou individuálnych schopností žiakov.
	V oblasti emocionálnej výchovy podporujeme u žiakov zdravé psychické vedomie,
učíme ich pracovať s trémou, so stresom, vedieť primerane reagovať v záťažových situáciách,
vedieť prijať kritiku a primerane na ňu reagovať. Všímame si talenty v jednotlivých oblastiach a rozvíjame ich do maximálne možnej miery.

Vo vyučovacom procese uplatňujeme nasledovné metódy práce:
· Inovatívne metódy práce
· Participatívne metódy – patria sem dialóg a diskusia, situačné či prípadové štúdie, inscenačné metódy, brainstormingové metódy.
· Pozorovanie - žiak vníma veci všetkými zmyslami.
· Situačná metóda – metóda učenia sa zažitými situáciami a skúsenosťami.
· Tvorba posterov – žiak si v praxi overuje získané zručnosti a vedomosti, rozvíjame spoluprácu a kooperáciu, žiak sa učí byť zodpovedný za svoje učenie.
· Prezentácia výsledkov svojej práce – pomáha v rozvoji zodpovednosti žiaka, žiak vie porovnať (zhodnotiť) stav svojich získaných zručností a vedomostí so sebou samým (v čom sa zlepšil). 
· Metóda rozvoja spolupráce – rozvíjame  ňou vzájomnú komunikáciu medzi žiakmi a schopnosť pracovať podľa pravidiel.
· Metóda riešenia problémov – prostredníctvom nej si žiak rozvíja logické, kritické a tvorivé myslenie.
· Metódy práce s informáciami –schopnosť a zručnosť zhromažďovať, triediť, analyzovať, zovšeobecňovať a vyhodnocovať získané informácie napr.z odborných kníh, z publikácií, z internetu, ale aj z iných učebných zdrojov.
· Metóda rozvoja metakognície žiaka – poznávanie vlastného poznávania– žiak sa pomocou uplatnenia tejto metódy učí poznávať sám seba – svoje poznanie, poznásvoje silné a slabé stránky.
· Inscenačné metódy – pomocou nej si žiaci overia stav schopností, zručnostía spôsobilostí v zinscenovaných úlohách, situáciách (predpokladá sa tu úzke prepojenie s metódou riešenia problémov).
· Metóda rozvoja sebarealizácie žiaka – uplatňovaním tejto metódy ponúkame žiakom sebarealizovať sa v tom, v čom sú dobrí (ja - ako sa mne pracovalo, čo som získal, čo ešte neviem, ako som pomohol v skupine, sebahodnotenie).
· Metóda práce s IKT – uplatňovaním tejto metódy žiaci získajú zručnosť pri práci s informačno-komunikačnými technológiami.


Inovatívne formy práce
	V našej škole učitelia uplatňujú vo vyučovacom procese tieto formy práce:

· Skupinové vyučovanie
· Projektové vyučovanie 
· Kooperatívne vyučovanie 
· Vychádzky, exkurzie, výlety 
· Súťaže, kvízy 	
6. HODNOTENIE PREDMETU

Na konci každého klasifikačného obdobia sú žiaci na vysvedčení hodnotení klasifikačným stupňom podľa platnej klasifikačnej stupnice – výborný, chválitebný, dobrý, dostatočný, nedostatočný (Metodický pokyn č. 22/2011 č. 2011-3121/12824-4-921 na hodnotenie žiakov základnej školy a Príloha č. 2 k metodickému pokynu č. 22/2011 – Zásady hodnotenia žiaka so zdravotným znevýhodnením začleneného v základnej škole). 

Predmet bude hodnotený známkou, v ktorej sa prejavia kritéria:

a) priebeh vytvárania postojov:

- prístupk činnostiam z hľadiska tvorivosti, t. j. uplatnenie  vlastných inovatívnych nápadov a
   vlastného zamerania pri realizácii edukačnej úlohy,
- otvorenosť voči experimentovaniu, skúšanie iných, svojských riešení,
-cieľavedomosť riešení,
- zájem o činnosti v rámci edukačných úloh a prípravy pomôcok,
- schopnosť spolupracovať,
- schopnost zaujímať stanoviská k výsledkom svojej práce a práce spolužiakov;

b) priebeh získavania zručností a spôsobilostí:
- technické zručnosti (ovládanie požadovaných nástrojov, materiálov a technických operácií
s nimi),
- formálne zručnosti (vyjadrovanie sa prostredníctvom výtvarného jazyka),
- mentálnes pôsobilosti na úrovni rozvoja vnímania a prežívania,
- mentálne spôsobilosti na úrovni rozvoja predstavivosti a fantázie,
- mentálne spôsobilosti na úrovni myslela (vlastné témy, koncepcie, návrhy; schopnosť
analyzovať a syntetizovať, pomenovať procesy, interpretovať zážitky);

c) priebehzískavaniavedomostí:
- znalosti oblastí vizuálnej kultúry a výtvarného genia súvisiacich s preberanými
edukačnými úlohami,
- pochopenie výtvarného diela a schopnost interpretovať ho,
- znalost materiálov, techník, médií a procesov ich používania;

d) schopnost realizácie výsledného artefaktu.

Stupeň hodnotenia:
Výborný
· Žiak spĺňa kritériá (a – d) na vynikajúcej úrovni:
· žiak je iniciatívny a tvořivý vo výtvarnom vyjadrovaní, uplatňuje vlastné nápady, je otvorený voči novým podnetom a experimentovaniu,
· žiak dokáže vyjadriť veku primerané postoje (vkus, názor, spolupráca, individualita) v
oblasti vizuálnej kultúry,
· žiak ovláda zručnosti (technické, nástrojové, materiálové) podľa požiadaviek ročníkových kompetencií na vynikajúcej úrovni,
· žiak preukazuje vedomosti z oblasti vizuálnej kultury primerané edukačným úlohám
· žiak dokáže rešpektovať vlastný tvorivý výsledok a je tolerantný voči tvorivým
prejavom, názorom a vkusu iných,
· žiak zrealizoval artefakt primerane svojmu veku a schopnostiam.

Chválitebný
· Žiak realizuje edukačné úlohy priemerne, chýba mu iniciatívnosť, tvorivosť, tolerancia, nerozširujesvoju flexibilnosť, neosvojuje si nové vyjadrovacie prostriedky, podlieha predsudkom a stereotypom.

Dobrý
· Žiak realizuje edukačné úlohy na nízkej úrovni, bez vlastného vkladu, s ťažkosťami
aplikuje získané zručnosti a poznatky v nových oblastiach.

Dostatočný
· Žiak realizuje edukačné úlohy na nízkej úrovni, bez vlastného vkladu, s ťažkosťami
aplikuje získané zručnosti a poznatky v nových oblastiach.

Nedostatočný
· Žiak nespĺňa kritériá, nemá záujem o výtvarné aktivity, neguje vyučovací proces.

7. UČEBNÉ ZDROJE

· ČARNÝ, L. a kol.: Výtvarná výchova na ZŠ Edukačné DVD
· edukačné DVD,
· knihy,
· časopisy,
· obrazový materiál,
· encyklopédie výtvarného umenia
· interaktívnatabuľa
· internet
· počítač

